Tinariwen

Tinariwen (tamasheq-amazigeraz: ⵜⵏⵔⵓⵏ, ⵜⵉⵏⵉⵔⵉ, tinariwén, «basamortuak») musika talde tuarega da. Haren musika estiloa, assouf deitua (tamasheqez, "bakardadea, oroimena"), blues, rock eta doinu tuareg tradizionalen arteko sintesia da.

Taldea 1980ko hamarkadan sortu zen, Tessaliteko (Mali) eta Tamanrasseteko (Aljeria) oasien arteko lurraldean. Ondoren, taldekideek zenbait urte igaro zituzten Libiako entrenamendu-esparru batean. Haien abestiak kaseteetan grabatuta hedatu ziren: 1990eko hamarkadako Tuareg matxinadan ospe handia lortu zuten. 1994an tuaregek bakea sinatu zuten Maliko gobernuarekin eta Tinariwen taldeak haien musika eta kultura jendarteratzeari ekin zion. Mundu osoko musika jaialdietan aritu dira, hala nola, Belforteko Les Eurockéennes-en (Frantzia), Glastonbury-koan (Erresuma Batua) eta Coachella-koan (Kalifornia). 2012an Tassili albumak World Music kategorian Grammy saria irabazi zuen.

Diskografia 
 The Radio Tisdas Sessions (2001)
 Amassakoul (2004)
 Aman Iman (2007)
 Imidiwan: Companions (2009)
 Tassili (2011)

Erreferentziak

Kanpo estekak 
  Tinariwen, el 'blues' de los señores del desierto Elpais.com

Afrikako musika
Tuareg
Grammy saridunak